Minstens sit Suid-Afrika nie meer met ’n uitgerekte sage oor die Gordhan-kwessie nie, maar volgens sommige ontleders kan Suid-Afrika die naweek al ’n afgradering beleef. Dinge gaan nou vinnig verander.
Suid-Afrika kan reeds die naweek ’n afgradering beleef, waarsku sommige ontleders. Oor die algemeen is die gevoel dat die gradering nie baie deur die kabinetskommeling en minister Pravin Gordhan se trekpas gaan afhang nie, maar van die reaksie hierop. Dit sluit politieke en ekonomiese gevolge in.
Die ironie is dat die ekonomie waarskynlik negatief sal reageer sou dit blyk dat Zuma sy posisie versterk het, maar eweneens ’n duik kan vat as dit blyk dat Zuma die politieke galgtou om sy eie nek geplaas het.
Zuma het dit in die onlangse verlede egter duidelik gemaak dat hy nie nou sal bedank nie. Volgens hom sou dit beteken dat hy voor “wit monopolistiese kapitaal” kapituleer en dat sy vyande wat hom in die tronk wil hê sou seëvier.
Die druk het nietemin gister so hoog teen Zuma opgelaai dat bespiegel is of Zuma nie dalk weens die druk die handdoek sal inwerp nie. Druk soos toe die EFF, gerugsteun deur Cope en die UDM, die konstitusionele hof genader het om ’n bevel uit te reik dat die speaker vir Zuma oor sy Nkandla-manewales in ’n staat van beskuldiging plaas.
Sake gaan egter nou baie gou op ’n spits gedryf word. Twee “spoke” wat hiertoe behoort by te dra is die lamlendige “intelligensie”-verslag waarop Zuma glo sy motivering gebou het, en wat nou deur die inspekteur-generaal vir intelligensie ondersoek behoort te word, asook ’n nuwe mosie van wantroue in Zuma in die parlement.
Jy is heeltemal reg. Dit is nie Zuma wat die probleem is nie (wel nie NET hy nie!), dit is ook die organisasie wat hom teen wil en dank as leier verkies het en hom daar gehou het, en dan die bevolking wat vir so ‘n petalje stem. Die probleme is baie groter as (net) Zuma.
As die 12 ministers wel hulle bedankings indien, soos daar bespiegel is, dan verswak hulle die kanse om ‘n mosie van wantroue te laat slaag teen JZ, wat beslis nou ingedien sal word. Ons hoop maar hulle bly om van binne ‘n verskil te maak. Komaan, Cyril, staan op en wys vir ons jy het wel ‘n ruggraat. Ons het nou leierskap nodig, nie politiekery nie.
Die Slang nou wanneer kom daar bietjie wit mense in die cabinet is dit nie ook Rassisme nie wag sy dag is om die draai.
Zuma het nou sy doel bereik. Hy weet sy heerskappy se tyd is besig om kort te raak en hy en sy geldvriende wil vir oulaas die staatskas liederlik plunder maar Gordhan het soos ‘n muur in hul pad gestaan. Nou is hul pad oop. Die feit dat die land gaan seerkry, en reeds besig is om seer te kry, skeel hom nie – al wat vir hom van belang is is sy eie welvaart, te hel met die land en sy mense.
Net so! daar is ‘n tyd en plek vir alles. Nou is die tyd om rustig te wees. Waarom jou vyand help? Laat hy homself vernietig.
Hy is net daar vir eie gewin … en voel niks vir die mense in die land nie. Wens die ANC ondersteuners wil wakker skrik. Hy is n oneerlike pateet!!!
Nog nooit iemand gesien wat soveel hase uit sy hoed kan trek nie. Dit hou net nie op nie. Hoop die volgende “haas” gaan sy uitrede wees.
Wonder of ons nie die persoon met die grootste gebrek aan integriteit en karakter teveel krediet gee nie. Is sy groot vriende van saxonworld nie die eintlike puppet masters nie? Zumpie is bekend daarvoor dat hy lief is vir geld, veral ander mense se geld en as hulle geld na sy kant toe laat kom wen hy mos al die pad.
Volgens rampbestuur het die sinkgat tot teen die R55-noord versprei, maar is die R55-suid steeds oop vir verkeer. “Die R55-suid is steeds veilig om te gebruik en die sinkgat sal gemonitor word in geval dit verder inval. Tans is die skade aan die pad beperk tot die gedeelte wat reeds vroeër gesluit is,” lui die verklaring.